Suvestinė redakcija nuo 2019-07-01

Įsakymas paskelbtas: Žin. 2011, Nr. 47-2249, i. k. 111203NISAK00001-92

LIETUVOS RESPUBLIKOS ENERGETIKOS MINISTRO
Į S A K Y M A S

DĖL DUJŲ ĮMONIŲ METINIŲ VEIKLOS IR SAUGUMO UŽTIKRINIMO ATASKAITŲ TEIKIMO APRAŠO PATVIRTINIMO

2011 m. balandžio 14 d. Nr. 1-92
Vilnius


Vadovaudamasis Lietuvos Respublikos energetikos įstatymo 6 straipsnio 2 punktu, Lietuvos Respublikos gamtinių dujų įstatymo 5 straipsnio 9 punktu, 23 straipsnio 4 dalies 2 punktu, 46 straipsnio 2 dalimi, 2009 m. liepos 13 d. Europos Parlamento ir Tarybos direktyva 2009/73/EB dėl gamtinių dujų vidaus rinkos bendrųjų taisyklių, panaikinančia Direktyvą 2003/55/EB (OL 2009 L 211, p. 94), 2009 m. liepos 13 d. Europos Parlamento ir Tarybos reglamentu (EB) Nr. 715/2009 dėl teisės naudotis gamtinių dujų perdavimo tinklais sąlygų, panaikinančiu Reglamentą (EB) Nr. 1775/2005 (OL 2009 L 211, p. 36), 2017 m. spalio 25 d. Europos Parlamento ir Tarybos reglamentu (ES) 2017/1938 dėl dujų tiekimo saugumo užtikrinimo priemonių, kuriuo panaikinamas Reglamentas (ES) Nr. 994/2010 (OL 2017 L 280, p. 1), 
Preambulės pakeitimai:
Nr. 1-172,
2019-06-12,
paskelbta TAR 2019-06-12, i. k. 2019-09545            

t v i r t i n u Dujų įmonių metinių veiklos ir saugumo užtikrinimo ataskaitų teikimo aprašą (pridedama).



ENERGETIKOS MINISTRAS	ARVYDAS SEKMOKAS

PATVIRTINTA
Lietuvos Respublikos energetikos 
ministro 2011 m. balandžio 14 d.
įsakymu Nr. 1-92
(Lietuvos Respublikos energetikos 
ministro 2015 m. balandžio 21 d.
įsakymo Nr. 1-107 redakcija) 




 SKYRIUS


. Dujų įmonių metinių veiklos ir saugumo užtikrinimo ataskaitų teikimo aprašas (toliau – Aprašas) reglamentuoja gamtinių dujų (toliau – dujos) įmonių metinių energetikos veiklos (toliau – veiklos) ir saugumo užtikrinimo ataskaitų teikimo tvarką ir turinį.
. Dujų įmonės, vadovaudamosi Vartotojų aprūpinimo energija ir (ar) energijos ištekliais esant ekstremaliai energetikos padėčiai tvarka, patvirtinta Lietuvos Respublikos Vyriausybės 2003 m. sausio 13 d. nutarimu Nr. 12 „Dėl Vartotojų aprūpinimo energija ir (ar) energijos ištekliais esant ekstremaliai energetikos padėčiai tvarkos patvirtinimo“, rengia parengties ekstremaliai padėčiai planus ir kartu su Apraše nustatyta tvarka teikiamomis dujų įmonių metinėmis veiklos ir saugumo užtikrinimo ataskaitomis Lietuvos Respublikos energetikos ministerijai (toliau – Energetikos ministerija) teikia dujų įmonių parengties ekstremaliai padėčiai planus.
. Aprašo reikalavimai taikomi dujų įmonėms, turinčioms Valstybinės energetikos reguliavimo tarybos (toliau – Taryba) išduotas licencijas perdavimo, skirstymo, suskystintų gamtinių dujų (toliau – SGD) pakartotinio dujinimo ir leidimus tiekimo veiklai dujų sektoriuje (toliau – įmonės), nepriklausomai nuo to, ar yra vykdoma licencijuojama arba leidimais reguliuojama veikla, ar ne. 
Punkto pakeitimai:
Nr. 1-299,
2017-11-30,
paskelbta TAR 2017-12-01, i. k. 2017-19264            
Nr. 1-172,
2019-06-12,
paskelbta TAR 2019-06-12, i. k. 2019-09545            

. Pagrindinės Apraše vartojamos sąvokos: 
. Ataskaitinis laikotarpis – praėjusius metus apimantis laikotarpis, už kurį teikiamos gamtinių dujų įmonių metinės veiklos ir tiekimo saugumo užtikrinimo ataskaitos.
. Komercinės gamtinių dujų atsargos – gamtinių dujų įmonės sukauptos gamtinių dujų atsargos, naudojamos ūkinėje komercinėje veikloje.
. Gamtinių dujų tiekimo saugumo užtikrinimo priemonės (toliau – tiekimo saugumo užtikrinimo priemonės) – priemonės gamtinių dujų tiekimo patikimumui bei techninei dujų sistemų saugai užtikrinti.
. Kitos Apraše vartojamos sąvokos atitinka Lietuvos Respublikos energetikos įstatyme, Lietuvos Respublikos gamtinių dujų įstatyme apibrėžtas sąvokas.

 SKYRIUS


. Įmonės kiekvienais metais parengia ataskaitinio laikotarpio įmonių metines veiklos ir saugumo užtikrinimo ataskaitas ir ne vėliau kaip iki gegužės 1 d. pateikia jas Energetikos ministerijai ir Tarybai. 
Punkto pakeitimai:
Nr. 1-172,
2019-06-12,
paskelbta TAR 2019-06-12, i. k. 2019-09545            

. Energetikos ministerija ir Taryba turi teisę paklausimu reikalauti įmonių paaiškinti ar papildyti įmonių metinėse veiklos ir saugumo užtikrinimo ataskaitose teikiamą informaciją. 
Punkto pakeitimai:
Nr. 1-172,
2019-06-12,
paskelbta TAR 2019-06-12, i. k. 2019-09545            

. Įmonės, teikdamos metines veiklos ir saugumo užtikrinimo ataskaitas, kuriose yra komercinę paslaptį sudarančios ir kitos viešai neskelbtinos informacijos, apie tai nurodo lydraštyje. Energetikos ministerija ir Taryba privalo užtikrinti komercinę paslaptį sudarančios ir kitos viešai neskelbtinos informacijos apsaugą. 
Punkto pakeitimai:
Nr. 1-172,
2019-06-12,
paskelbta TAR 2019-06-12, i. k. 2019-09545            

. Apraše nustatytais atvejais buitinių vartotojų asmens duomenys tvarkomi vadovaujantis Lietuvos Respublikos asmens duomenų teisinės apsaugos įstatymu ir 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) ir tik šiais tikslais:
. buitiniams vartotojams reikalingo dujų atsargų kiekio nustatymo, sukaupimo, panaudojimo ir kontrolės;
. įmonių metinių veiklos ir saugumo užtikrinimo ataskaitų parengimo. 
Papildyta punktu:
Nr. 1-172,
2019-06-12,
paskelbta TAR 2019-06-12, i. k. 2019-09545        

 SKYRIUS

Pakeistas skyriaus pavadinimas:
Nr. 1-299,
2017-11-30,
paskelbta TAR 2017-12-01, i. k. 2017-19264        

. Įmonės, turinčios leidimus tiekimo veiklai dujų sektoriuje vykdyti, teikdamos įmonių metines veiklos ir saugumo užtikrinimo ataskaitas, nurodo: 
Punkto pakeitimai:
Nr. 1-299,
2017-11-30,
paskelbta TAR 2017-12-01, i. k. 2017-19264            
. informaciją apie dujų kiekius, nurodant:
. per ataskaitinį laikotarpį importuotų ir (ar) vartotojams patiektų dujų kiekius, taip pat nurodant, ar vartotojų dujų poreikiai buvo visiškai užtikrinti (jeigu ne, tai nurodyti vartotojų dujų poreikių neužtikrinimo priežastis);
. per einamuosius ir ateinančius dvejus metus planuojamus importuoti ir (ar) vartotojams patiekti dujų kiekius;
. informaciją apie dujų atsargas, nurodant:
. per ataskaitinį laikotarpį sukauptų dujų atsargų kiekį buitiniams vartotojams ir nenutrūkstamo dujų tiekimo nebuitinių vartotojų, kurie patys laiko dujų atsargas saugykloje pagal sudarytas sutartis su dujų tiekimo įmone, nurodant sukauptų dujų atsargų kiekius ataskaitinio laikotarpio rugsėjo 1 dieną; 
Punkto pakeitimai:
Nr. 1-172,
2019-06-12,
paskelbta TAR 2019-06-12, i. k. 2019-09545            

. per einamuosius metus planuojamų sukaupti dujų atsargų kiekį buitiniams vartotojams ir nenutrūkstamo dujų tiekimo nebuitinių vartotojų, kurie patys laiko dujų atsargas saugykloje pagal sudarytas sutartis su dujų tiekimo įmone, nurodant planuojamų sukaupti dujų atsargų kiekius rugsėjo 1 dieną; 
Punkto pakeitimai:
Nr. 1-172,
2019-06-12,
paskelbta TAR 2019-06-12, i. k. 2019-09545            

. ar per ataskaitinį laikotarpį buvo kaupiamos komercinės dujų atsargos, nurodant jų kiekius ataskaitinio laikotarpio spalio 15 dieną;
. ar planuojama komercines dujų atsargas kaupti per einamuosius metus, nurodant jų kiekius spalio 15 dieną;
. planuojamas ir įgyvendintas priemones, kurios užtikrina nenutrūkstamą dujų tiekimą vartotojams, neturint techninių galimybių laikyti dujų atsargų Europos Sąjungos valstybių narių teritorijose esančiose saugyklose;
. informaciją apie sudarytas dujų importo sutartis, taip pat nurodant dujų importo sutarties sudarymo datą, galiojimo trukmę, dujų importo sutarties galiojimo metu kiekvienais metais ir kiekvieną ketvirtį planuojamus importuoti dujų kiekius, dujų pristatymo (įleidimo į perdavimo sistemą) vietą;
. informaciją apie per ataskaitinį laikotarpį įvykusius dujų tiekimo sutrikimus ir (ar) nutraukimus, taip pat nurodant saugumo užtikrinimo priemones, kurių buvo imtasi, bei vartotojų aprūpinimą dujomis dujų tiekimo sutrikimų metu ir dujų tiekimo atnaujinimo terminus;
. informaciją apie su kitų valstybių narių ir (ar) trečiųjų šalių sistemų operatoriais sudarytas sutartis dėl galimybių pasinaudoti sistemomis, taip pat nurodant sąlygas dėl galimybių pasinaudoti sistemomis, esant dujų tiekimo sutrikimui;
. kitas teisės aktais nurodytas ir pačių įmonių suplanuotas saugumo užtikrinimo priemones.
 SKYRIUS

Pakeistas skyriaus pavadinimas:
Nr. 1-299,
2017-11-30,
paskelbta TAR 2017-12-01, i. k. 2017-19264        

. Įmonė, turinti licenciją SGD pakartotinio dujinimo veiklai dujų sektoriuje vykdyti, teikdama įmonės metinės veiklos ir saugumo užtikrinimo ataskaitą, nurodo: 
Punkto pakeitimai:
Nr. 1-299,
2017-11-30,
paskelbta TAR 2017-12-01, i. k. 2017-19264            
. informaciją apie dujų kiekius, nurodant:
. per ataskaitinį laikotarpį priimtų SGD ir išdujintų bei į perdavimo sistemą patiektų dujų kiekius;
. per einamuosius ir ateinančius dvejus metus užsakytus išdujinti dujų kiekius;
. sistemos, kuria vykdoma SGD pakartotinio dujinimo veikla, techninius parametrus (išdujinimo pajėgumus, priimamų SGD kiekių ribojimus); 
Punkto pakeitimai:
Nr. 1-299,
2017-11-30,
paskelbta TAR 2017-12-01, i. k. 2017-19264            

. informaciją apie investicijas, nurodant:
. per ataskaitinį laikotarpį įvykdytas investicijas į SGD terminalo plėtrą bei esamos infrastruktūros atnaujinimą ir plėtotus projektus, susijusius su dujų tiekimo saugumo didinimu;
. planuojamas investicijas į SGD terminalo plėtrą bei esamos infrastruktūros atnaujinimą ir numatomus plėtoti projektus, susijusius su dujų tiekimo saugumo didinimu;
. priemones, taikomas SGD terminalo infrastruktūros techninei priežiūrai vykdyti;
. priemones, taikomas SGD terminalo infrastruktūros techninės priežiūros kokybei užtikrinti;
. informaciją apie SGD terminalo infrastruktūros amžių;
. informaciją apie per ataskaitinį laikotarpį įvykusius SGD pakartotinio dujinimo veiklos sutrikimus, taip pat nurodant saugumo užtikrinimo priemones, kurių buvo imtasi bei SGD pakartotinio dujinimo atnaujinimo terminus; 
Punkto pakeitimai:
Nr. 1-299,
2017-11-30,
paskelbta TAR 2017-12-01, i. k. 2017-19264            

. informaciją apie per ataskaitinį laikotarpį SGD terminalo infrastruktūros įvykusias avarijas ir (ar) sutrikimus, taip pat nurodant saugumo užtikrinimo priemones, kurių buvo imtasi, bei SGD priėmimo, išdujinimo bei į perdavimo sistemą dujų patiekimo atnaujinimo terminus;
. informaciją apie per ataskaitinį laikotarpį sudarytas sutartis dėl SGD terminalo paslaugų, taip pat nurodant užsakytus išdujinimo pajėgumus;
. kitas teisės aktais nurodytas ir pačios įmonės suplanuotas įgyvendinti saugumo užtikrinimo priemones.

 SKYRIUS


. Įmonė, turinti licenciją perdavimo veiklai dujų sektoriuje vykdyti, teikdama įmonės metinę veiklos ir saugumo užtikrinimo ataskaitą, nurodo:
. informaciją apie dujų kiekius, nurodant:
. per ataskaitinį laikotarpį sistemos naudotojams perduotų ir tranzitu per Lietuvos Respublikos teritoriją transportuotų dujų kiekius;
. per einamuosius ir ateinančius dvejus metus planuojamus sistemos naudotojams perduoti ir tranzitu per Lietuvos Respublikos teritoriją transportuoti dujų kiekius;
. perdavimo sistemos įleidimo ir išleidimo aktualių taškų (toliau – aktualūs taškai) pajėgumus;
. informaciją apie dujų atsargas, nurodant:
. ar per ataskaitinį laikotarpį buvo kaupiamos dujų atsargos, įskaitant atsargas magistralinio dujotiekio vamzdyne, nurodant jų kiekius kas mėnesį;
. ar planuojama dujų atsargas, įskaitant atsargas magistralinio dujotiekio vamzdyne kaupti per einamuosius metus, esant konkretiems planams, nurodant jų kiekius kas mėnesį;
. informaciją apie investicijas, nurodant:
. per ataskaitinį laikotarpį įvykdytas investicijas į perdavimo sistemos plėtrą bei esamos sistemos atstatymą ir plėtotus projektus, susijusius su dujų tiekimo saugumo didinimu;
. planuojamas investicijas į perdavimo sistemos plėtrą bei esamos sistemos atstatymą ir numatomus plėtoti projektus, susijusius su dujų tiekimo saugumo didinimu;
. priemones, taikomas perdavimo sistemos techninei priežiūrai vykdyti;
. priemones, taikomas perdavimo sistemos techninės priežiūros kokybei užtikrinti;
. informaciją apie perdavimo sistemos amžių, nurodant dujotiekių ilgį kilometrais:
. iki 5 metų;
. nuo 6 iki 10 metų;
. nuo 11 iki 15 metų;
. nuo 16 iki 20 metų;
. nuo 21 iki 25 metų;
. daugiau nei 25 metų;
. informaciją apie per ataskaitinį laikotarpį įvykusius dujų transportavimo sutrikimus, taip pat nurodant saugumo užtikrinimo priemones, kurių buvo imtasi, bei dujų transportavimo atnaujinimo terminus;
. informaciją apie per ataskaitinį laikotarpį perdavimo sistemoje įvykusias avarijas ir (ar) sutrikimus, taip pat nurodant saugumo užtikrinimo priemones, kurių buvo imtasi, bei dujų transportavimo atnaujinimo šia sistema terminus;
. informaciją apie per ataskaitinį laikotarpį suteiktus pertraukiamuosius pajėgumus, taip pat nurodant pagal suteiktus pertraukiamuosius pajėgumus numatytus didžiausius reikalingus sistemos naudotojams perduoti dujų kiekius per parą vienų metų laikotarpiu;
. informaciją apie su kitų valstybių narių ir (ar) trečiųjų šalių perdavimo sistemų operatoriais sudarytas sutartis dėl galimybių pasinaudoti sistemomis, taip pat nurodant sąlygas dėl galimybių pasinaudoti sistemomis, esant dujų tiekimo sutrikimui;
. apibendrintą informaciją apie perdavimo sistemos aktualių taškų panaudojimą, nurodant ataskaitinio laikotarpio maksimalų pajėgumų panaudojimą procentais kiekvieną mėnesį, palyginus su aktualių taškų techniniais pajėgumais;
. kitas teisės aktais nurodytas ir pačios įmonės suplanuotas įgyvendinti saugumo užtikrinimo priemones.

 SKYRIUS


. Įmonės, turinčios licencijas skirstymo veiklai dujų sektoriuje vykdyti, teikdamos įmonių metines veiklos ir saugumo užtikrinimo ataskaitas, nurodo:
. informaciją apie dujų kiekius:
. per ataskaitinį laikotarpį skirstytų dujų kiekius;
. per einamuosius ir ateinančius dvejus metus planuojamus skirstyti dujų kiekius;
. informaciją apie per ataskaitinį laikotarpį kaupiamas dujų atsargas, įskaitant atsargas dujų vamzdyne, reikalingas skirstymo sistemai balansuoti;
. informaciją apie investicijas:
. per ataskaitinį laikotarpį įvykdytas investicijas į skirstymo sistemų plėtros projektus bei esamų sistemų atstatymą, susijusius su dujų skirstymo saugumo didinimu;
. planuojamas investicijas į skirstymo sistemų plėtros projektus bei esamų sistemų atstatymą, susijusius su dujų skirstymo saugumo didinimu;
. priemones, taikomas skirstymo sistemų techninei priežiūrai vykdyti ir techninės priežiūros kokybei užtikrinti;
. informaciją apie per ataskaitinį laikotarpį įvykusius dujų skirstymo sutrikimus, nurodant saugumo užtikrinimo priemones, kurių buvo imtasi, bei dujų skirstymo atnaujinimo terminus;
. informaciją apie per ataskaitinį laikotarpį įvykusius skirstymo sistemų avarijas ir (ar) sutrikimus, taip pat nurodant saugumo užtikrinimo priemones, kurių buvo imtasi, bei dujų skirstymo šiomis sistemomis atnaujinimo terminus;
. kitas teisės aktais nurodytas ir pačių įmonių suplanuotas įgyvendinti saugumo užtikrinimo priemones.

 SKYRIUS


. Energetikos ministerija ir Taryba nagrinėja įmonių pateiktas metines veiklos ir saugumo užtikrinimo ataskaitas ir teikia informaciją apie saugumo užtikrinimo priemones Europos Komisijai ir prireikus Europos Sąjungos valstybėms narėms. 
Punkto pakeitimai:
Nr. 1-172,
2019-06-12,
paskelbta TAR 2019-06-12, i. k. 2019-09545            

. Už Aprašo nuostatų vykdymą įmonės atsako įstatymų nustatyta tvarka.
__________________


Pakeitimai:

1.

                    Lietuvos Respublikos energetikos ministerija, Įsakymas
                
Nr. 1-107,
2015-04-21,
paskelbta TAR 2015-04-21, i. k. 2015-06058                
Dėl Lietuvos Respublikos energetikos ministro 2011 m. balandžio 14 d. įsakymo Nr. 1-92 „Dėl Dujų įmonių metinių veiklos ir saugumo užtikrinimo ataskaitų teikimo aprašo patvirtinimo“ pakeitimo

2.

                    Lietuvos Respublikos energetikos ministerija, Įsakymas
                
Nr. 1-299,
2017-11-30,
paskelbta TAR 2017-12-01, i. k. 2017-19264                
Dėl Lietuvos Respublikos energetikos ministro 2011 m. balandžio 14 d. įsakymo Nr. 1-92 „Dėl Dujų įmonių metinių veiklos ir saugumo užtikrinimo ataskaitų teikimo aprašo patvirtinimo“ pakeitimo

3.

                    Lietuvos Respublikos energetikos ministerija, Įsakymas
                
Nr. 1-172,
2019-06-12,
paskelbta TAR 2019-06-12, i. k. 2019-09545                
Dėl Lietuvos Respublikos energetikos ministro 2011 m. balandžio 14 d. įsakymo Nr. 1-92 „Dėl Dujų įmonių metinių veiklos ir saugumo užtikrinimo ataskaitų teikimo aprašo patvirtinimo“ pakeitimo

